open-index/open-wikipedia-markdown huggingface dataset:
গ্রেসি সিং

**গ্রেসি সিং** (জন্ম: ২০ জুলাই ১৯৮০ দিল্লি) একজন ভারতীয় অভিনেত্রী। তিনি লগান চলচ্চিত্রের গৌরী চরিত্রে অভিনয়ের জন্য বিশেষভাবে পরিচিত। তিনি নৃত্য দল *দ্যা প্লানেট* এর সাথে কর্মজীবন শুরু করেন এবং তার প্রথম অভিনীত টেলিভিশন ধারাবাহিক ছিল আমানত। এরপর তিনি *হাম আপকে দিল মে রেহতা হ্যায়*  (কাজল এর ছোট বোন) ও এবং *হু তু তু* চলচ্চিত্রে অভিনয়ের সুযোগ পান। অবশেষে তিনি আমির খানের বিপরীতে লগান চলচ্চিত্রে প্রধান চরিত্রে অভিনয় করেন। গ্রেসি ফিল্মফেয়ার শ্রেষ্ঠ অভিষেক অভিনেত্রী পুরস্কারের জন্য মনোনীত হন।

## চলচ্চিত্রের তালিকা

## পুরস্কার
* ২০০২: বিজয়ী - আইফা পুরস্কার বছরের তারকা অভিষেক&nbsp;– অভিনেত্রী - বিশেষ পুরস্কার *[[লগান]]*
* ২০০২: বিজয়ী - স্ক্রিন পুরস্কার সবচেয়ে আশাপ্রদ নতুন আগমন – অভিনেত্রী - *লগান*
* ২০০২: বিজয়ী - জি সিনে পুরস্কার শ্রেষ্ঠ অভিনেত্রী অভিষেক - *লগান*.
* ২০০২: মনোনীত - ফিল্মফেয়ার পুরস্কার শ্রেষ্ঠ অভিনেত্রী অভিষেক - *লগান*
* ২০১০: মনোনীত - জনপ্রিয় পুরস্কার শ্রেষ্ঠ অভিনেত্রী - *আরআরকেকে*

## তথ্যসূত্র

## বহিঃসংযোগ
* 
* 
*Rotten tomatoes

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:গুজরাতি চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:ভারতীয় কণ্ঠাভিনেত্রী
বিষয়শ্রেণী:নয়াদিল্লির অভিনেত্রী
বিষয়শ্রেণী:ভারতীয় নারী নৃত্যশিল্পী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:পাঞ্জাবি ব্যক্তি
বিষয়শ্রেণী:দিল্লির নৃত্যশিল্পী
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
বিষয়শ্রেণী:জি সিনে পুরস্কার বিজয়ী
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:২১শ শতাব্দীর ভারতীয় নৃত্যশিল্পী
বিষয়শ্রেণী:স্ক্রিন পুরস্কার বিজয়ী
ভূতথ্যবিজ্ঞান

**ভূতথ্যবিজ্ঞান** বা **জিওইনফরমেটিক্স** () একধরনের বিজ্ঞান ও প্রযুক্তি যা তথ্য বিজ্ঞান ও প্রকৌশল সম্পর্কিত অবকাঠামো ব্যবহার করে ভৌগোলিক, ভূ-বিজ্ঞান, পরিবেশ, মহাকাশ বিজ্ঞান এবং এর সাথে সম্পর্কিত প্রকৌশলের বিভিন্ন শাখার সমস্যা সমাধান করে।

## বিস্তারিত
ভূতথ্যবিজ্ঞানকে এইভাবে সংজ্ঞায়িত করা যায় যে, *এটা এমন এক ধরনের বিজ্ঞান ও প্রযুক্তি যা পারিসরিক তথ্য ধারণ, শ্রেণীবিভাগকরণ, সংরক্ষণ, প্রক্রিয়াজাতকরণ, উপস্থাপন এবং বিতরণ করার কাজে ব্যবহার করা হয়।* এই প্রযুক্তি ব্যবহারের ক্ষেত্রে মহাকাশে অবস্থিত কৃত্রিম উপগ্রহ এবং বিভিন্ন দূর অনুধাবন ডিভাইসের মাধ্যমে প্রাপ্ত উপাত্ত, এছাড়াও বিভিন্ন ডিজিটাল উপাত্ত ব্যবহার করা হয়।

## ভূতথ্যবিজ্ঞানের শাখাসমুহ
ভূতথ্যবিজ্ঞানের শাখাসমূহ নিচে উল্লেখ করা হলঃ 
#ভৌগোলিক তথ্য ব্যবস্থা ( ইংরেজি : Geographical Information System 
#রিমোট সেন্সিং
#গ্লোবাল নেভিগেশন স্যাটেলাইট সিস্টেম 
#গ্লোবাল পজিশনিং সিস্টেম 
#ফটোগ্রামেট্রি
#পারিসরিক (Spatial) বিশ্লেষণ
#ওয়েব ম্যাপিং
#কার্টগ্রাফি 
#জিওডেসি

## ব্যবহার
বর্তমান সময়ে ভূতথ্যবিজ্ঞানের ব্যবহার ব্যাপক আকার ধারণ করেছে। বিজ্ঞান ও প্রকৌশলের বিভিন্ন শাখায় এর বহুল ব্যবহার লক্ষণীয় এবং দিন দিন এর ব্যবহার বেড়েই চলেছে। যেসব ক্ষেত্রে এই প্রযুক্তি ব্যবহার করা হয় তা নিম্নে উল্লেখ করা হলঃ
#দুর্যোগ পূর্বাভাস ও ব্যবস্থাপনা
#আবহাওয়া পর্যবেক্ষণ ও পুর্বাভাস প্রদান 
#আবহাওয়া ও সমুদ্র মডেলিং
#বিমান চালানো 
#নৌ পরিবহন ও ন্যাভিগেশন 
#টেলিকমিউনিকেশন 
#স্থাপনা নির্মাণ 
#পুরাকৌশল 
#গাড়ির নেভিগেশন সিস্টেম
#সামরিক বাহিনী
#পরিবহন জালি পরিকল্পনা ও ব্যবস্থাপনা
#ভার্চুয়াল গ্লোব 
#নগর পরিকল্পনা 
#কৃষি ব্যবস্থাপনা
#পরিবেশ মডেলিং, পরিকল্পনা ও ব্যবস্থাপনা 
#ব্যবসায়ের স্থান পরিকল্পনা 
#অপরাধ বিজ্ঞান ও অপরাধ সিমুলেশন

বর্তমানে ভূতথ্যবিজ্ঞান প্রযুক্তি সারা বিশ্বের বিভিন্ন বিষয়ের সিদ্ধান্তকারীদের নিকট খুবই গুরুত্বপূর্ণ হয়ে পড়েছে।

## প্রয়োগ
ভূতথ্যবিজ্ঞানের প্রয়োগগুলির মধ্যে রয়েছে:


চিত্র:Hereford Mappa Mundi 1300.jpg|মানচিত্রাঙ্কনবিদ্যা
চিত্র:Geoid height red blue.png|ভূগণিত
চিত্র:GPS Satellite NASA art-iif.jpg|কৃত্রিম উপগ্রহভিত্তিক দিকনির্ণয়
চিত্র:Island of Hawai'i - Landsat mosaic.jpg|দূর অনুধাবন
চিত্র:Example krig.png|স্থানিক বিশ্লেষণ
চিত্র:Worldwind.png|ওয়েব ম্যাপিং
চিত্র:Table of Geography and Hydrography, Cyclopaedia, Volume 1.jpg|দিক নির্ণয়


## তথ্যসূত্র

বিষয়শ্রেণী:ভূবিজ্ঞান
বিষয়শ্রেণী:ভৌগোলিক প্রযুক্তি
বিষয়শ্রেণী:জ্ঞানের শাখা অনুযায়ী তথ্য বিজ্ঞান
বিষয়শ্রেণী:গবেষণার পরিগণনামূলক ক্ষেত্র
বিষয়শ্রেণী:ভৌগোলিক উপাত্ত ও তথ্য গবেষণাক্ষেত্র
অ্যালান ডেভিডসন

**অ্যালান কিথ ডেভিডসন**, এএম, এমবিই (; জন্ম: ১৪ জুন, ১৯২৯) নিউ সাউথ ওয়েলসের গসফোর্ড এলাকার লিসারোতে জন্মগ্রহণকারী বিখ্যাত ও সাবেক অস্ট্রেলীয় আন্তর্জাতিক ক্রিকেট তারকা। ১৯৫০-এর দশক থেকে ১৯৬০-এর দশক পর্যন্ত অস্ট্রেলিয়া ক্রিকেট দলে প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলেন। **দ্য ক্ল** ডাকনামে পরিচিত **অ্যালান ডেভিডসন** নিচেরসারির কার্যকরী বামহাতি ব্যাটসম্যান ও বামহাতি ফাস্ট-মিডিয়াম বোলিংয়ে পারদর্শীতা দেখান।

## খেলোয়াড়ী জীবন
ছয় ফুট উচ্চতাসম্পন্ন দীর্ঘদেহী ডেভিডসন দলের বোলিং উদ্বোধনে নামতেন। ব্যাটিংয়ে দীর্ঘ দূরত্ব অতিক্রমে ছক্কা হাঁকাতেন। ১৯৫০-এর দশক থেকে ১৯৬০-এর দশকের প্রথমদিকে অস্ট্রেলিয়া ক্রিকেট দলের প্রধান পেস আক্রমণে ভূমিকা রাখেন। ১৯৫০-এর দশকের শেষদিক থেকে তাকে বিশ্বের অন্যতম সেরা পেস বোলার হিসেবে গণ্য করা হতো। ধ্রুপদী বোলিং ভঙ্গীমা সহকারে শেষদিকে বলে সুইং করাতেন।

তাকেসহ পাকিস্তানের ওয়াসিম আকরামকে টেস্ট ক্রিকেটের ইতিহাসে সেরা বামহাতি ফাস্ট বোলাররূপে বিবেচনা করা হয়। বলে নিয়ন্ত্রণ বজায় রেখে ওভারপ্রতি ২ রানেরও কম দেন। বিশ্বযুদ্ধ পরবর্তীকালে আরও দুইজন বোলার বোলিং গড়ে তার তুলনায় ভাল অবস্থানের রয়েছেন। এছাড়াও কাছাকাছি এলাকায় অবস্থান করে ক্যাচ নেয়া ও দূর থেকে বলকে পিচে আনার জন্যও খ্যাতি পেয়েছেন তিনি। ক্রিজের কাছাকাছি এলাকায় অবস্থান করে ক্যাচ নেযার কারণে তিনি ‘দ্য ক্ল’ ডাকনামে পরিচিতি পান।

## সম্মাননা
ডান|250px|১৯৫৩ সালের সংগৃহীত স্থিরচিত্রে অ্যালান ডেভিডসন
১৯৬২ সালে উইজডেন কর্তৃক বর্ষসেরা ক্রিকেটারের সম্মানে ভূষিত হন তিনি। ১৯৬৪ সালে অর্ডার অব দ্য ব্রিটিশ এম্পায়ার ও ১৯৮৭ সালে অর্ডার অব অস্ট্রেলিয়া পদবী লাভ করেন। ১৯৮৮ সালে স্পোর্ট অস্ট্রেলিয়া হল অব ফেমে, ২০০৪ সালে অস্ট্রেলীয় ক্রিকেট হল অব ফেমে এবং ২০১১ সালে আইসিসি ক্রিকেট হল অব ফেমে অন্তর্ভুক্ত হন তিনি। এছাড়াও, ২০০০ সালে অস্ট্রেলিয়ান স্পোর্ট মেডেল লাভ করেন।

## টেস্টে অবদান
*নির্দেশিকা: *–[[অপরাজিত (ক্রিকেট)|অপরাজিত]]*

## তথ্যসূত্র

## আরও দেখুন
* হার্বার্ট সাটক্লিফ
* অস্ট্রেলীয় ক্রিকেট হল অব ফেম
* আইসিসি ক্রিকেট হল অব ফেম

## বহিঃসংযোগ
* 
* 

## গ্রন্থপঞ্জী
* 
* 
* 
* 
* 
* 

বিষয়শ্রেণী:১৯২৯-এ জন্ম
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ান ক্রিকেট হল অব ফেমে প্রবেশকারী
বিষয়শ্রেণী:অস্ট্রেলীয় ক্রীড়া পদক বিজয়ী
বিষয়শ্রেণী:আইসিসি ক্রিকেট হল অব ফেমে প্রবেশকারী
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:মেম্বার্স অব দি অর্ডার অব অস্ট্রেলিয়া
বিষয়শ্রেণী:স্পোর্ট অস্ট্রেলিয়া হল অব ফেমে প্রবেশকারী
বিষয়শ্রেণী:২০২১-এ মৃত্যু
বিষয়শ্রেণী:নিউ সাউথ ওয়েলস থেকে আগত ক্রিকেটার
বিষয়শ্রেণী:অস্ট্রেলিয়ান মেম্বার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:নিউ সাউথ ওয়েলসের পুরুষ ক্রীড়াবিদ
সরকারি সংগীত কলেজ, ঢাকা

**সরকারি সংগীত কলেজ** বাংলাদেশের রাজধানী শহর ঢাকার আগারগাঁও এলাকায় অবস্থিত একটি বিশেষায়িত শিক্ষাপ্রতিষ্ঠান। এই কলেজটি বাংলাদেশে সঙ্গীত বিষয়ে একমাত্র উচ্চ শিক্ষা প্রদানকারী প্রতিষ্ঠান যেখানে ঢাকা বোর্ডের অধীনে 'ইন্টারমেডিয়েট অব মিউজিক' ও জাতীয় বিশ্ববিদ্যালয়ের অধীনে সঙ্গীতের ৫ টি  বিষয়ে 'স্নাতক'ও 'স্নাতক' (সম্মান) শ্রেণীর শিক্ষা কার্যক্রম পরিচালিত হয়।

## ইতিহাস
উপমহাদেশের অন্যতম খ্যাতিমান শাস্ত্রীয় সংগীত শিল্পী ও সঙ্গীতজ্ঞ, একুশে ও স্বাধীনতা পদকে ভূষিত পণ্ডিত বারীণ মজুমদারসহ কয়েকজন গুণী মানুষের স্বপ্ন ও কর্মসাধনায় ১৯৬৩ সালের ১০ নভেম্বর ভিত গড়ে উঠেছিল সংগীত কলেজের। পরে এটি বর্তমান আগারগাঁওয়ে নিজস্ব ভবনে স্থানান্তরিত হয়।

## ভর্তি
মাধ্যমিক ও উচ্চ মাধ্যমিক শিক্ষা বোর্ড ঢাকা এবং জাতীয় বিশ্ববিদ্যালয় প্রদত্ত ভর্তি বিজ্ঞপ্তি অনুযায়ী নির্ধারিত সময়ে ছাত্র-ছাত্রী ভর্তি করা হয়। উচ্চ মাধ্যমিক (আই.মিউজ) এবং স্নাতক (বি.মিউজ) ও স্নাতক (সম্মান) শ্রেণিতে ভর্তির জন্য অনলাইনে আবেদন করতে হয়, কণ্ঠ পরীক্ষা দিতে হয়, উত্তীর্ণদেরকে স্ব স্ব যোগ্যতার ভিত্তিতে বিষয় বরাদ্দ করা হয়ে থাকে।

## শিক্ষা কার্যক্রম
প্রতিষ্ঠানটিতে এইচএসসি, ডিগ্রি, স্নাতক (সম্মান) ও স্নাতকোত্তর কোর্স চালু রয়েছে। প্রতিষ্ঠানটিতে অন্যান্য শিক্ষাপ্রতিষ্ঠানের মতোই পাঠ্যক্রমে পরিচালিত হয়। তবে শিক্ষার্থীদের সংগীত সম্পর্কিত বিষয়গুলো পড়তে হয় অতিরিক্ত হিসেবে। এর মধ্যে শুধু উচ্চাঙ্গ সংগীত বিষয়টি বাধ্যতামূলক। এ ছাড়া সংগীতের অন্য তিনটি বিষয়ের (লোক, রবীন্দ্র, নজরুল সংগীত) মধ্য থেকে অতিরিক্ত হিসেবে যে কোনো একটি বিষয় অধ্যয়ন করতে হয় তাদের।

মাধ্যমিক ও উচ্চ মাধ্যমিক বোর্ড ঢাকার পাঠ স্বীকৃতক্রমে দুই বছর মেয়াদী উচ্চ মাধ্যমিক আই.মিউজ বা আই.এ। আই.মিউজের আবশ্যিক বিষয় — বাংলা, ইংরেজি ও উচ্চাঙ্গ সংগীত। নৈর্বাচনিক বিষয় — ইতিহাস, অর্থনীতি ও পৌরনীতি। সংগীত বিষয় — লোকসংগীত, নজরুল সংগীত ও রবীন্দ্র সংগীত। আই.এতে আই.মিউজের আবশ্যিক উচ্চাঙ্গ সংগীত বাদে সব বিষয় আছে। এছাড়া রয়েছে জাতীয় বিশ্ববিদ্যালয় অধিভুক্ত তিন বছর মেয়াদী 'ব্যাচেলর অব মিউজিক', চার বছর মেয়াদি 'স্নাতক (সম্মান) এবং দুই বছর মেয়াদী 'মাস্টার্স অব মিউজিক'।

## গ্রন্থাগার
সরকার সংগীত কলেজ গ্রন্থাগারে বিভিন্ন দেশি-বিদেশি প্রায় দশ সহস্রাধিক বই ও সাময়িকী রয়েছে। বিশেষত সংগীত বিষয়ের উপর বিভিন্ন মূল্যবান ও দুষ্প্রাপ্য গ্রন্থ এ পাঠাগারটিকে বিশিষ্টতা দিয়েছে। এছাড়া এটির অডিও সেকশনে বিভিন্ন ধারা ও বিভিন্ন শিল্পীর গানের সিডি রয়েছে।

## শিক্ষার্থী ও শিক্ষক
প্রতিষ্ঠানটিতে শিক্ষার্থীর উপস্থিতি খুবই কম। এইচএসসি, মাস্টার্স ও ডিগ্রি কোর্সে ১১০ জন শিক্ষার্থী অধ্যয়নরত রয়েছে। প্রতিষ্ঠানটিতে শিক্ষক আছেন ২৫ জন।

## আরও দেখুন
* জাতীয় বিশ্ববিদ্যালয়

## তথ্যসূত্র

বিষয়শ্রেণী:ঢাকা জেলার মহাবিদ্যালয়
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:১৯৬৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশে সঙ্গীত শিক্ষা
সনম পুরী

**সনম পুরী** (জন্ম- ৩০শে জুন ১৯৯২) একজন ভারতীয় গায়ক এবং সনম ব্যান্ডের কণ্ঠশিল্পী।

## প্রারম্ভিক জীবন
সনম পুরী নয়ডার বাল ভারতী পাবলিক স্কুল থেকে তার শিক্ষাজীবন শুরু করেন। পরবর্তীকালে তিনি দিল্লি বিশ্ববিদ্যালয়ের অধীনস্থ কিরোরি মল কলেজে মাত্র ছয় মাস অধ্যয়ন করার পর র‍্যাগিংয়ের শিকার হওয়ায় কলেজ ছাড়তে বাধ্য হন।

পুরী কখনও কোন প্রাতিষ্ঠানিক সঙ্গীতশিক্ষা গ্রহণ করেননি। ছয় বছর বয়স থেকে তিনি ওমানের মাস্কটে থাকাকালীন গিটার, পিয়ানো এবং অন্যান্য যন্ত্র বাজানোর দক্ষতার সঙ্গে গায়ক হিসাবে দক্ষতা অর্জন করতে শুরু করেন। তার মা এবং ভাই সমর পুরীর কারণে নিয়মিত ভাবে সঙ্গীত প্রশিক্ষণ চালিয়ে গেলেও মুম্বইয়ে বসবাসের পর সঙ্গীতকে পেশা হিসাবে বেছে নেওয়ার সিদ্ধান্ত নেন।

## ব্যান্ড ও অ্যালবাম
২০১১ খ্রিষ্টাব্দে সনম ও সমর পুরী, ভেঙ্কট সুব্রহ্মণ্যম এবং কেশব ধনরাজ মিলে সনম নামক ব্যান্ড তৈরী করেন। ২০১১ সালে তারা *এসকিউএস সুপারস্টার্স* নামক একটি অ্যালবাম বাজারে মুক্তি দেন। ২০১২ খ্রিষ্টাব্দে পুরী ভ্রাতৃদ্বয় *সমর সনম* নামক একটি অ্যালবাম মুক্তি দেন।

## চলচ্চিত্রে
২০১৩ খ্রিষ্টাব্দে সনম পুরীর *গোরি তেরে প্যায়ার মেঁ* নামক বলিউড চলচ্চিত্রে বিশাল-শেখর দ্বারা সুরারোপিত *ধ্যাত তেরি কি* গানটি গেয়ে হিন্দি চলচ্চিত্রে সঙ্গীতজীবন শুরু করেন। গানটি ঐ বছর ২৬শে অক্টোবর মুক্তি লাভ করার পরেই প্রচণ্ড জনপ্রিয়তা লাভ করে। এরপর বিশাল-শেখরের সুরে তিনি হাসি তো ফাসী নামক চলচ্চিত্রে *ইশক বুলাওয়া* গানটিতে কণ্ঠ দেন।

### চলচ্চিত্রে গান

### অ্যালবাম

## তথ্যসূত্র

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় গায়ক
তেরে মস্ত্‌ মস্ত্‌ দো নয়েন

**তেরে মস্ত্‌ মস্ত্‌ দো নয়েন** () সালমান খান ও সোনাক্ষী সিংহ অভিনীত এবং অভিনব কাশ্যপ পরিচালিত বলিউড চলচ্চিত্র দাবাং এর একটি জনপ্রিয় গান।

## গান সম্পর্কে
গানটির সুর ও সঙ্গীত পরিচালনা করেছেন সাজিদ-ওয়াজিদ এবং গানটিতে কণ্ঠ দিয়েছেন রাহাত ফাতেহ আলী খান ও শ্রেয়া ঘোষাল।

## সঙ্গীত ভিডিও

## পুরস্কার এবং মনোনয়ন
* বিজয়ী, বিগ স্টার এন্টারটেইনমেন্ট অ্যাওয়ার্ডস সেরা গায়ক (২০১০) - রাহাত ফতেহ আলী খান।
* বিজয়ী ২০১১ আইফা অ্যাওয়ার্ডস শ্রেষ্ঠ পুরুষ গায়ক (২০১১)।

## আরও দেখুন
* মুন্নি বদনাম হুয়ি

## তথ্যসূত্র

## বহিঃসংযোগ
* 
* 

বিষয়শ্রেণী:২০১০-এর গান
বিষয়শ্রেণী:হিন্দি চলচ্চিত্রের গান
বিষয়শ্রেণী:রাহাত ফাতেহ আলী খানের গান
বিষয়শ্রেণী:শ্রেয়া ঘোষালের গান
নকিয়া লুমিয়া ৬১০

**নকিয়া লুমিয়া ৬১০** একটি উইন্ডোজ স্মার্টফোন যা মোবাইল ওয়ার্ল্ড কংগ্রেস ২০১২ এ প্রকাশ করা হয়। এটি তরুণদের জন্য উদ্দেশ্যে তৈরী করা হয় যারা জীবনে তাদের প্রথম স্মার্টফোন ক্রয় করবে।

## ইতিহাস
নকিয়া লুমিয়া ৬১০ হলো ফিনিশ কোম্পানি **নকিয়া** কর্তৃক তৈরি একটি উইন্ডোজ ফোন, যা ২০১২ সালের মে মাসে আনুষ্ঠানিকভাবে ঘোষণা করা হয়। এটি নকিয়ার লুমিয়া সিরিজের বাজেট-বান্ধব মডেলের মধ্যে একটি। ফোনটি বিশেষভাবে **সাশ্রয়ী মূল্যে স্মার্টফোন অভিজ্ঞতা** প্রদান করার জন্য ডিজাইন করা হয়, যা শিক্ষার্থী ও নতুন ব্যবহারকারীদের লক্ষ্য করে তৈরি।

লুমিয়া ৬১০-এ **Windows Phone 7.5 (Mango)** অপারেটিং সিস্টেম ব্যবহার করা হয়, যা ব্যবহারকারীদের জন্য সহজ ইন্টারফেস, সামাজিক মিডিয়া ইন্টিগ্রেশন এবং মাইক্রোসফটের অ্যাপ্লিকেশন সমর্থন প্রদান করে। ফোনটি ছোট ও কম-ওজনের ডিজাইন, শক্তিশালী ব্যাটারি লাইফ এবং ব্যবহার সহজতার কারণে বাজারে ভালো প্রতিক্রিয়া পায়।

এর পরে লুমিয়া ৬১০ বিভিন্ন দেশে, বিশেষ করে ইউরোপ ও এশিয়ার উদীয়মান বাজারে বিক্রি শুরু হয় এবং নকিয়ার উইন্ডোজ ফোন লাইনআপের একটি গুরুত্বপূর্ণ অংশ হিসেবে পরিচিতি পায়।

## সফটওয়্যার
নকিয়া লুমিয়া ৬১০-এ ব্যবহৃত হয়েছিল **Windows Phone 7.5 (Mango)** অপারেটিং সিস্টেম। এটি মাইক্রোসফটের তৈরি একটি সহজ এবং ব্যবহারবান্ধব প্ল্যাটফর্ম, যেখানে সামাজিক যোগাযোগ মাধ্যম ইন্টিগ্রেশন, ইমেইল সাপোর্ট, এবং Microsoft Office Mobile-এর মতো অ্যাপ্লিকেশন অন্তর্ভুক্ত ছিল। পরবর্তীতে ফোনটি Windows Phone 7.8 আপডেট পায়, যেখানে নতুন স্টার্ট স্ক্রিন এবং কাস্টমাইজেশনের সুবিধা যোগ করা হয়।

## আরো দেখুন
*উইন্ডোজ মোবাইল
*নকিয়া লুমিয়া ৭১০
*নকিয়া লুমিয়া ৮০০
*নকিয়া লুমিয়া ৯০০

## তথ্যসূত্র

## বহিঃসংযোগ

* Lumia 610 technical specifications (at developer.nokia.com)

বিষয়শ্রেণী:নকিয়া স্মার্টফোন
বিষয়শ্রেণী:ভিডিওটেলিফোনি
বিষয়শ্রেণী:বন্ধ হওয়া স্মার্টফোন
বিষয়শ্রেণী:২০১২-এ প্রবর্তিত মোবাইল ফোন
বিষয়শ্রেণী:উইন্ডোজ ফোন ডিভাইস
বিষয়শ্রেণী:মাইক্রোসফট লুমিয়া
হিপোক্যাম্পাস

**হিপোক্যাম্পাস** (*seahorse* বা  *[[সামুদ্রিক ঘোড়া]]* নামের অনুকরণে, যেটি এসেছে গ্রীক শব্দ ἱππόκαμπος থেকে। ππος মানে hippos, "horse" বা *ঘোড়া* এবং κάμπος মানে kampos, "sea monster"বা *সামুদ্রিক দৈত্য*) হল মানুষ এবং অন্যান্য মেরুদণ্ডী প্রাণীদের মস্তিষ্কের একটি প্রধান উপাদান। মানুষসহ অন্যান্য স্তন্যপায়ী প্রাণীদের মস্তিষ্কের দু'পাশে দুটি হিপোক্যাম্পাস বর্তমান। এটি স্বল্প-স্থায়ী স্মৃতির (short-term memory) তথ্যসমূহকে একত্র করে দীর্ঘ-স্থায়ী স্মৃতিতে (long-term memory) পরিণত করতে গুরুত্বপূর্ণ ভূমিকা পালন করে।

সেরিব্রাল কর্টেক্সের নিচে এটি পাওয়া যায়; প্রাইমেটদের ক্ষেত্রে মধ্য টেম্পোরাল লোবের (medial temporal lobe) নিচে এটির অবস্থান। ইহা দুটি পারস্পরিকভাবে আবদ্ধ (interlocking) অংশ দ্বারা গঠিত: আমনের হর্ন (Ammon's horn) এবং ডেনটেট জাইরাস (dentate gyrus)।
* আলৎসহাইমারের রোগ , মস্তিষ্কের মধ্যে হিপোক্যাম্পাসই প্রথম ক্ষতিগ্রস্ত হয়; স্মৃতিভ্রংশ এবং অভিমুখ নির্দেশের অক্ষমতা এর প্রধান লক্ষণ। হাইপক্সিয়া, এনসেফ্যালাইটিস বা মধ্য টেম্পোরাল লোব এপিলেপ্সি রোগ (medial temporal lobe epilepsy) থেকে হিপোক্যাম্পাস ক্ষতিগ্রস্ত হতে পারে।

দ্বিপার্শ্বীয় (bilateral) হিপোক্যাম্পাসের প্রচন্ড ক্ষতি থেকে অমনেশিয়া (anterograde amnesia) রোগ হবার সম্ভাবনা দেয় — যাতে নতুন স্মৃতি ধরে রাখার ক্ষমতা হারিয়ে যায়।

## নাম

## আরও দেখুন
*মস্তিষ্ক
*স্মৃতি
*স্মৃতিভ্রংশ
## তথ্যসূত্র

## বহিঃসংযোগ

* 
* Diagram of a Hippocampal Brain Slice
* Hippocampus – Cell Centered Database
* Temporal-lobe.com An interactive diagram of the rat parahippocampal-hippocampal region
* Search Hippocampus on BrainNavigator  via BrainNavigator
*  

বিষয়শ্রেণী:স্মৃতি
বিষয়শ্রেণী:লিম্বিক তন্ত্র
মনিপুর উচ্চ বিদ্যালয় ও কলেজ

**মনিপুর উচ্চ বিদ্যালয় ও কলেজ** বাংলাদেশের রাজধানী ঢাকার মিরপুরে একটি মাধ্যমিক বিদ্যালয় ও কলেজ। এটি বাংলাদেশের বেসরকারী মাধ্যমিক বিদ্যালয়গুলোর মধ্যে অন্যতম একটি শিক্ষাপ্রতিষ্ঠান। বর্তমানে প্রতিষ্ঠানে বাংলা মাধ্যম ও ইংরেজি মাধ্যম ও উচ্চ মাধ্যমিক শাখায় প্রায় ৩৫ হাজার ছাত্র-ছাত্রী অধ্যয়ন করছে।

## ইতিহাস
১৯৬৯ সালে নগন্য সংখ্যক ছাত্র- ছাত্রী নিয়ে প্রতিষ্ঠানটি যাত্রা শুরু করে। যাত্রাকালে বিদ্যালয়ের জমির পরিমাণ ছিল ১৭ দশমিক ৫ শতাংশ, শিক্ষার্থীর সংখ্যা ছিল ৪৫ জন আর শিক্ষক-শিক্ষিকার সংখ্যা ছিল ১৩। ১৯৭৮ সালে প্রতিষ্ঠানটি উচ্চ বিদ্যালয়ে রুপান্তরিত হয়। ২০১০ সালে প্রতিষ্ঠানটি কলেজে উন্নীত করা হয়। ২০১১ সালে ইংরেজি মাধ্যম চালু করা হয়।thumb|শাখা ১

## অবস্থান

ঢাকা মহানগরীর মিরপুর থানার ১৩নং ওয়ার্ডের অন্তর্গত বিভিন্ন এলাকায়। যথাঃ
* মূল বিদ্যালয় (বালিকা শাখা), মনিপুর
* মূল বিদ্যালয় (বালক শাখা), মনিপুর
* ব্রাঞ্চ-১ (বালক ও বালিকা শাখা), রুপনগর
* ব্রাঞ্চ-২ (বালক ও বালিকা শাখা), ইব্রাহিমপুর
* ব্রাঞ্চ-৩ (বালক, বালিকা ও কলেজ শাখা), শেওড়াপাড়া
* কলেজ ভবন (বালক ও বালিকা শাখা), রূপনগর

## ছাত্র-ছাত্রী

## ছাত্র-ছাত্রী

## অধ্যক্ষ
ক. নাসির উদ্দিন - ১৯৬৯ - ১৯৭১ বাড়িঃ মাদারীপুর 

খ. জাহিদুল ইসলাম - ১৯৭৩ - ১৯৮০ বাড়িঃ চাঁদপুর 

গ. নাসিম চৌধুরী - ১৯৮০ - ১৯৯০ বাড়িঃ খুলনা 
 
ঘ. গোলাম উদ্দিন - ১৯৯১ - ২০০১ বাড়িঃ পঞ্চগড়

ঙ. মোঃ হাবিব উদ্দীন আহমেদ - ২০০১ - ২০০৫ বাড়িঃ চাঁপাইনবাবগঞ্জ 

চ. লে. ক. এম এম হক - ২০০৫ - ২০১৩ বাড়িঃ জামালপুর 
 
ছ. মোঃ ফরহাদ হোসেন - ২০১৩ - ২০২৩ বাড়িঃ ঢাকা 

জ. মোঃ জাকির হোসেন - ২০২৩ - ২০২৪ বাড়িঃ নারায়নগঞ্জ 

ঝ. আখলাক আহম্মেদ - ২০২৪ - ২০২৫ বাড়িঃ ঢাকা 

ঞ. মোঃ সিরাজুল ইসলাম - ২০২৫ - বর্তমান বাড়িঃ জামালপুর

## শিফট
প্রতি ক্যাম্পাসে প্রভাতি ও দিবা ২টি করে মোট ১২ টি শিফট (প্রথম থেকে দ্বাদশ শ্রেণী পর্যন্ত)

## শিক্ষক সংখ্যা
**মনিপুর উচ্চ বিদ্যালয় ও কলেজ** এ সকল শাখা মিলে বর্তমানে ৫০০ জন শিক্ষক রয়েছে।

## কর্মকর্তা-কর্মচারী সংখ্যা
**মনিপুর উচ্চ বিদ্যালয় ও কলেজ** এ সকল শাখা মিলে বর্তমানে ১৫০ জন কর্মকর্তা-কর্মচারী রয়েছে।

## ক্লাসের সময়সূচি
৫ ক্যাম্পাসে মোট ১০টি শিফটে ক্লাস চলে।

**প্রভাতি শাখাঃ**
সকাল ০৭:০০ মিনিট থেকে বেলা ১১:৪৫ মিনিট

**দিবা শাখাঃ**
দুপুর ১২:২৫ মিনিট থেকে বিকাল ০৫:১০ মিনিট।
(ঋতু ভেদে এ সময় সীমা খানিক টা পরিবর্তন হয়ে থাকে)

## ফলাফল
২০০৭, ২০০৮ ও ২০০৯ সালে ঢাকা শিক্ষাবোর্ডের অধীনে অনুষ্ঠিত মাধ্যমিক স্কুল সার্টিফিকেট পরীক্ষায় স্কুলটি ৩য় স্থান অর্জন করে। এ পরীক্ষায় ২০০৮ ও ২০০৯ সালে যথাক্রমে ৬৫২ জন ও ৫৫৬ জন ছাত্রছাত্রীর এ+(জিপিএ ৫) অর্জন স্বাভাবিকভাবেই স্কুলটিকে জিপিএ ৫ প্রাপ্তির দিক থেকে বাংলাদেশের সেরা ৩য় স্কুলের সারিতে স্থান দেয়। ২০০৯ সালে মাধ্যমিক ও উচ্চ মাধ্যমিক শিক্ষা অধিদপ্তরের অধীনে অনুষ্ঠিত অষ্টম শ্রেণীর মূল্যায়ন পরীক্ষায় ২য় স্থান অর্জন করে। ১৯৬৯ সালে স্থাপিত এ স্কুলটি এ পর্যন্ত দু’বার বাংলাদেশের সেরা শিক্ষাপ্রতিষ্ঠানের স্বীকৃতি লাভ করে।


**এইচ.এস.সি**

**এস.এস.সি**

**জে.এস.সি.**

**৫ম শ্রেণীর সমাপনী**

## তথ্যসূত্র

## বহিঃসংযোগ
*মনিপুর উচ্চ বিদ্যালয় ও কলেজ ফলাফল
*মনিপুর উচ্চ বিদ্যালয় ও কলেজ ওয়েবসাইট

বিষয়শ্রেণী:ঢাকা শিক্ষা বোর্ডের অধিভূক্ত শিক্ষাপ্রতিষ্ঠান
বিষয়শ্রেণী:ঢাকা জেলার মহাবিদ্যালয়
বিষয়শ্রেণী:১৯৬৯-এ প্রতিষ্ঠিত শিক্ষাপ্রতিষ্ঠান‎
বিষয়শ্রেণী:ঢাকা জেলার বিদ্যালয়
বিষয়শ্রেণী:বাংলাদেশের উচ্চ বিদ্যালয়
বিষয়শ্রেণী:১৯৬৯-এ পূর্ব পাকিস্তানে প্রতিষ্ঠিত
স্টুয়ার্ট পয়েন্টার

**স্টুয়ার্ট উইলিয়াম পয়েন্টার** (জন্ম: ১৮ অক্টোবর, ১৯৯০) লন্ডনের হ্যামারস্মিথ এলাকায় জন্মগ্রহণকারী ও ইংরেজ বংশোদ্ভূত আইরিশ ক্রিকেটার। আয়ারল্যান্ড ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করছেন। দলে তিনি মূলতঃ উইকেট-কিপার হিসেবে অংশগ্রহণ করছেন। পাশাপাশি ডানহাতে ব্যাটিংয়ে পারদর্শী **স্টুয়ার্ট পয়েন্টার**। কাউন্টি ক্রিকেটে ডারহামের পক্ষে খেলছেন তিনি।

পয়েন্টারের কাকা ডেরিক ভিনসেন্টও আয়ারল্যান্ডের পক্ষে খেলেছেন। আয়ারল্যান্ড ও মিডলসেক্সের সদস্য অ্যান্ড্রু পয়েন্টার সম্পর্কে তার বড় ভাই।

## প্রারম্ভিক জীবন
আয়ারল্যান্ড অনূর্ধ্ব-১৭ ও অনূর্ধ্ব-১৯ দলে প্রতিনিধিত্ব করেছেন। অক্সফোর্ড এমসিসিইউ দলের বিপক্ষে প্রথম-শ্রেণীর ক্রিকেটে অভিষিক্ত হন। তিনটি ক্যাচ নিয়ে সবাইকে আশ্চর্যান্বিত করেন তিনি। পাশাপাশি ৭৯ বলে চারটি চারের সমন্বয়ে ৪২ রান তোলেন।

২০১১-১৩ আইসিসি আন্তর্মহাদেশীয় কাপে কানাডার বিপক্ষেও প্রথম-শ্রেণীর ক্রিকেটে অংশ নেন। খেলায় তিনি ৩১ রান তোলে আয়ারল্যান্ডের ইনিংস বিজয়ে অবদান রাখেন। সেপ্টেম্বর, ২০১৩ সালে ওয়ারউইকশায়ারের অন্যান্য উইকেট-কিপারের অনুপস্থিতিতে উইকেট-কিপারের দায়িত্ব পালন করেন।

## খেলোয়াড়ী জীবন
সেপ্টেম্বর, ২০১৪ সালে স্কটল্যান্ডের বিপক্ষে একদিনের আন্তর্জাতিকে অভিষেক ঘটে তার। ১৮ জুন, ২০১৫ তারিখে একই দলের বিপক্ষে তার টুয়েন্টি২০ আন্তর্জাতিকে অভিষিক্ত হন তিনি।

## তথ্যসূত্র

## বহিঃসংযোগ
* Stuart Poynter Cricinfo Profile

বিষয়শ্রেণী:আইরিশ ক্রিকেটার
বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আয়ারল্যান্ডের একদিনের আন্তর্জাতিক ক্রিকেটার
বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:মিডলসেক্সের ক্রিকেটার
বিষয়শ্রেণী:ওয়ারউইকশায়ারের ক্রিকেটার
বিষয়শ্রেণী:ডারহামের ক্রিকেটার
বিষয়শ্রেণী:আয়ারল্যান্ডের টেস্ট ক্রিকেটার
বিষয়শ্রেণী:নর্দাম্বারল্যান্ডের ক্রিকেটার
সদানন্দ যোগেন্দ্র সরস্বতী

**সদানন্দ যোগেন্দ্র সরস্বতী** ছিলেন আদি শঙ্করের অদ্বৈত বেদান্ত দর্শনের অন্যতম প্রবক্তা এবং উক্ত দর্শনের অন্যতম শ্রেষ্ঠ ‘প্রকরণ গ্রন্থ’ (উপনিষদ্‌ দর্শনের পাঠ্যবই) বেদান্তসারের রচয়িতা। সদানন্দের পিতার নাম ছিল অনন্তদেব। তিনি সম্ভবত খ্রিস্টীয় ১৫ শতাব্দীর মধ্যভাগের লোক ছিলেন। বেদান্তসার ছাড়াও তিনি *বেদান্তসিদ্ধান্ত-সারসংগ্রহ*, ভগবদ্গীতার উপর *ভাবপ্রকাশ* ও *ব্রহ্মসূত্র-তাৎপর্যপ্রকাশ* নামে তিনটি সমগুরুত্বসম্পন্ন বই লিখেছিলেন। সদানন্দের জীবন সম্পর্কে বিশেষ কিছুই জানা যায় না। হিরিয়ান্নার মতে, *বেদান্তসার* রচয়িতা সদানন্দ এবং এশিয়াটিক সোসাইটি অফ বেঙ্গল প্রকাশিত *অদ্বৈতব্রহ্মসিদ্ধি*-র সদানন্দ এক ব্যক্তি নন।

সদানন্দ তাঁর গ্রন্থে মুক্ত সত্ত্বাদের বন্ধন থেকে মুক্তি, দেহ থেকে মন সরিয়ে রাখা, গুণাতীত হয়েও সদ্গুণের অনুশীলনের প্রতি গুরুত্ব দিয়েছে। তাঁর মতে, মুক্ত সত্ত্বারা প্রারব্ধ কর্মের হাত থেকে নিষ্কৃতি পেয়ে ব্রহ্মে লীন হন।

সদানন্দের গুরু ছিলেন অদ্বয়ানন্দ।

## তথ্যসূত্র

বিষয়শ্রেণী:ভারতীয় দার্শনিক
বিষয়শ্রেণী:হিন্দু দার্শনিক
বিষয়শ্রেণী:অদ্বৈত বেদান্ত
বিষয়শ্রেণী:অদ্বৈতবাদী দার্শনিক
বিষয়শ্রেণী:হিন্দু দার্শনিক ও ধর্মতত্ত্ববিদ
বিষয়শ্রেণী:সংস্কৃত লেখক
বিষয়শ্রেণী:ভারতীয় পুরুষ লেখক
বিষয়শ্রেণী:১৫শ শতাব্দীর ভারতীয় দার্শনিক
যৌথ অবচেতন

থাম্ব|১৮০৫ সালে অঙ্কিত চিত্র
**যৌথ অবচেতন** (ইংরেজি: Collective unconscious) বৈশ্লেষিক মনোবিজ্ঞান (analytical psychology)-এর একটি পারিভাষিক শব্দ (term), যা কার্ল য়ুঙ্ (Carl Jung) প্রচলন করেন। এটি অবচেতন মনের (unconscious mind) একটি অংশ, যা মানুষ তথা অন্যান্য স্নায়ুতন্ত্রবিশিষ্ট জীবদের মধ্যে পরিলক্ষিত হয়। য়ুঙ্ একে ব্যক্তিগত অবচেতনের (personal unconscious) থেকে আলাদা করেছেন; যেহেতু ব্যক্তিগত অবচেতনে একান্ত ব্যক্তিমনের অভিজ্ঞতাগুলির সংরক্ষণ ঘটে, যেখানে যৌথ অবচেতনে নির্দিষ্ট প্রজাতির সদস্যদের ব্যক্তিগত অভিজ্ঞতার সংকলন ও সংগঠন ঘটে।

## কার্ল য়ুঙ্ এর সংজ্ঞা
*য়ুঙ্ বলেছেন, 
"আমার থিসিস অনুসারে : আমাদের তাৎক্ষণিক চেতনা ছাড়াও (যা একেবারেই ব্যক্তিগত প্রকৃতি এবং যা আমাদের বিশ্বাসমতে কেবল অভিজ্ঞতালব্ধ মানসিকতা (empirical psyche)) আর এক দ্বিতীয় যৌথ, সর্বজনীন ও নৈর্ব্যক্তিক স্বভাব (collective, universal, and impersonal nature) সমন্বিত মানসিক সংগঠনের অস্তিত্ব রয়েছে, যা প্রত্যেক ব্যক্তির মধ্যে অভিন্ন। এই যৌথ অবচেতন স্বতন্ত্রভাবে বিকশিত হয় না, বরং বংশগতভাবে অর্জিত হয়। ইহা আর্কিটাইপ (archetypes) রূপী প্রাক-বর্তমান (pre-existent) কাঠামো, যা একমাত্র গৌণ চেতনা হতে পারে এবং যা কোনও এক মানসিক বস্তুকে যথাযথ আকার দেয়।" 

*ফ্রয়েড(Freud) যাকে বলেছেন,
"*Archaic remnants* - মানসিক কাঠামো যাতে ব্যক্তিজীবনের কোন কিছুর ব্যাখ্যা দেওয়া সম্ভব হয় না; বরং যা মানবমনের আদিম, সহজাত ও উত্তরাধিকারজাত কাঠামো।"
 য়ুঙ্ যৌথ অবচেতনকে এর সঙ্গে যুক্ত করেছেন।

## তথ্যসূত্র

## আরও দেখুন
*হিপোক্যাম্পাস
*শান্তি দেবী

## আরও জানুন
*Michael Vannoy Adams, The Mythological Unconscious (2001)
*Gallo, Ernest. "Synchronicity and the Archetypes," Skeptical Inquirer, 18 (4). Summer 1994.
*Jung, Carl. (1959). Archetypes and the Collective Unconscious.
Jung, Carl. The Development of Personality.
*Jung, Carl. (1970). "Psychic conflicts in a child.", Collected Works of C. G. Jung, 17. *Princeton University Press. 235 p. (p.&nbsp;1-35).
*Whitmont, Edward C. (1969). The Symbolic Quest. Princeton University Press.

## বহি: সংযোগ
*Archive for Research in Archetypal Symbolism A pictorial and written archive of mythological, ritualistic, and symbolic images from all over the world and from all epochs of human history.
*Kaleidoscope Forum Jungian Discussion Forum. All levels of discourse welcomed.
*Collective Unconscious at Carl Jung

বিষয়শ্রেণী:মনোবিজ্ঞান
বিষয়শ্রেণী:সমাজবিজ্ঞান
বিষয়শ্রেণী:চেতনা
দৃগ্‌-দৃশ্য-বিবেক

***দৃগ্দৃশ্যবিবেক*** হল একটি অদ্বৈত বেদান্ত ধর্মগ্রন্থ। এটি ভারতী তীর্থের (১৩৫০ খ্রিস্টাব্দ) রচনা বলে জানা যায়।
## লেখক
কেউ কেউ আদি শঙ্করকে এই গ্রন্থের রচয়িতা মনে করলেও সাধারণত ভারতী তীর্থকে (১৩৫০ খ্রিস্টাব্দ) এই গ্রন্থের রচয়িতা মনে করা হয়। এই বইটির অপর নাম *বাক্যশুদ্ধ*। এটি অবশ্য আদি শঙ্করেরই রচনা।
## বিষয়বস্তু
*দৃগ্‌-দৃশ্য-বিবেক* গ্রন্থে ৪৬টি শ্লোক আছে।  বইটিতে দ্রষ্টা (‘দৃগ্‌’) ও দৃষ্টের (‘দৃশ্য’) মধ্যে দ্বৈতবোধ নিয়ে অনুসন্ধানমূলক প্রশ্ন তোলা হয়েছে। সেই সঙ্গে সবিকল্প ও নির্বিকল্প সমাধির বিবরণ এবং আত্মা ও ব্রহ্মের পরিচয় দেওয়া হয়েছে।

## আরও দেখুন
* আত্মানুসন্ধান
* অজাতিবাদ

## পাদটীকা

## সূত্র
### মুদ্রিত সূত্র

* 
* 

### ওয়েব-সূত্র

## আরও পড়ুন
* arshabodha.org, ''Drig Drishya Viveka'' 
* 
* International Vedanta Mission, ''Drig-Drishya Viveka''

## বহিঃসংযোগ
* arshabodha.org, ''Swami Tadatmananda's lectures on Adi Shankaracharya's Drig Drishya Viveka'' 
* Infinity Foundation, ''Seer-Seen Discrimination''
* Happines of Being blogspot, ''Dṛg-dṛśya-vivēka: distinguishing the seer from the seen''

বিষয়শ্রেণী:অদ্বৈত বেদান্ত
বিষয়শ্রেণী:অদ্বৈত বেদান্ত গ্রন্থ
এ. কে. নাজিরউদ্দীন আহমেদ

**এ. কে. নাজিরউদ্দীন আহমেদ** বাংলাদেশি অর্থনীতিবিদ যিনি বাংলাদেশের কেন্দ্রীয় ব্যাংক *[[বাংলাদেশ ব্যাংক|বাংলাদেশ ব্যাংকের]]* দ্বিতীয় গভর্নর ছিলেন।

## জন্ম
এ. কে. নাজিরউদ্দীন আহমেদের জন্ম ব্রাহ্মণবাড়ীয়া জেলার নবীনগর উপজেলার শাহবাজপুর গ্রামে জন্মগ্রহণ করেন।

## কর্ম জীবন
নাজিরউদ্দীন ছিলেন বাংলাদেশের কেন্দ্রীয় ব্যাংক 'বাংলাদেশ ব্যাংক'-এর দ্বিতীয় গভর্নর; তিনি ১৯৭৪ সালের ১৮ নভেম্বর এ. এন. এম. হামিদুল্লাহ্‌ দায়িত্ব ত্যাগ করার পর ১৯৭৪ সালের ১৯ নভেম্বর হতে ১৯৭৬ সালের ১৩ জুলাই পর্যন্ত দায়িত্ব পালন করেন।

## আরও দেখুন
* বাংলাদেশ ব্যাংক
* বাংলাদেশ ব্যাংকের গভর্নরদের তালিকা

## তথ্যসূত্র

## বহিঃসংযোগ
* বাংলাদেশ ব্যাংকের গভর্নরদের তালিকা।

বিষয়শ্রেণী:বাংলাদেশী অর্থনীতিবিদ
বিষয়শ্রেণী:বাংলাদেশ ব্যাংকের গভর্নর
বিষয়শ্রেণী:জাপানে বাংলাদেশের রাষ্ট্রদূত
বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বিষয়শ্রেণী:১৯৩০-এর দশকে জন্ম
বিষয়শ্রেণী:২০১৬-এ মৃত্যু
বিষয়শ্রেণী:দক্ষিণ কোরিয়ায় বাংলাদেশের রাষ্ট্রদূত
বিষয়শ্রেণী:ব্রাহ্মণবাড়িয়া জেলার ব্যক্তি
মোঃ নূরুল ইসলাম

**মোঃ নূরুল ইসলাম‌** ছিলেন বাংলাদেশের একজন বিশিষ্ট অর্থনীতিবিদ এবং বাংলাদেশের কেন্দ্রীয় ব্যাংক *[[বাংলাদেশ ব্যাংক|বাংলাদেশ ব্যাংকের]]* তৃতীয় গভর্নর।

## পারিবারিক পরিচিতি
ইউনিয়নঃ বিদ্যানন্দপুর,
উপজেলাঃ মেহেন্দিগঞ্জ,
জেলাঃ বরিশাল।

## শিক্ষা জীবন

## কর্ম জীবন
নূরুল ইসলাম ছিলেন বাংলাদেশের কেন্দ্রীয় ব্যাংক 'বাংলাদেশ ব্যাংক'-এর তৃতীয় গভর্নর; এ. কে. নাজিরউদ্দীন আহমেদ দায়িত্ব ত্যাগের পর তিনি ১৯৭৬ সালের ১৩ জুলাই গভর্নর হিসাবে দায়িত্ব লাভ করেন এবং দীর্ঘ ১১ বছর দায়িত্ব পালনের পর ১৯৮৭ সালের ১২ এপ্রিল পর্যন্ত এই পদে অধিষ্টিত থাকেন।

এম নুরুল ইসলাম  পেশাগত সততার অনন্য দৃষ্টান্ত স্থাপনের মাধ্যমে দেশের ব্যাংক ব্যবস্থার উন্নয়নে স্মরণীয় ভূমিকা রেখেছেন। বাংলাদেশ ব্যাংকের গভর্নর হিসেবে সবচেয়ে দীর্ঘ সময় দায়িত্ব পালনের রেকর্ডটি তার। আর্থিক খাতের নীতিনির্ধারক হিসেবে দেশে পোশাক শিল্পের বিকাশেও বড় ভূমিকা রেখেছেন তিনি।

## রচনাবলী

## পুরস্কার ও সম্মননা

## আরও দেখুন
* বাংলাদেশ ব্যাংক
* বাংলাদেশ ব্যাংকের গভর্নরদের তালিকা

## তথ্যসূত্র

## বহি:সংযোগ

বিষয়শ্রেণী:বাংলাদেশ ব্যাংকের গভর্নর
বিষয়শ্রেণী:বনানী কবরস্থানে সমাধিস্থ
বিষয়শ্রেণী:বাংলাদেশী অর্থনীতিবিদ
বিষয়শ্রেণী:১৯২০-এর দশকে জন্ম
বিষয়শ্রেণী:২০০৭-এ মৃত্যু
বিষয়শ্রেণী:মেহেন্দিগঞ্জ উপজেলার ব্যক্তি
বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
শেগুফতা বখ্‌ত চৌধুরী

**শেগুফতা বখ্‌ত চৌধুরী‌** (১৯৩১-১১ নভেম্বর ২০২০) ছিলেন বাংলাদেশের একজন বিশিষ্ট অর্থনীতিবিদ এবং বাংলাদেশের কেন্দ্রীয় ব্যাংক বাংলাদেশ ব্যাংকের চতুর্থ গভর্নর। যিনি এস বি চৌধুরী নামেই অধিক পরিচিত ছিলেন।

## পারিবারিক পরিচিতি
শেগুফতা বখ্‌ত চৌধুরী ১৯৩১ সালে হবিগঞ্জ জেলার নবীগঞ্জ উপজেলায় জন্ম গ্রহণ করেন।  তিনি সাহিত্যিক সৈয়দ মুজতবা আলীর ভাগ্নে।

## শিক্ষা জীবন

## কর্ম জীবন
শেগুফতা বখ্‌ত চৌধুরী বাংলাদেশের কেন্দ্রীয় ব্যাংক 'বাংলাদেশ ব্যাংক'-এর চতুর্থ গভর্নর; মোঃ নূরুল ইসলাম দায়িত্ব ত্যাগের পর তিনি ১৯৮৭ সালের ১২ এপ্রিল গভর্নর হিসাবে দায়িত্ব লাভ করেন এবং ১৯৯২ সালের ১৯ ডিসেম্বর পর্যন্ত এই পদে অধিষ্ঠিত থাকেন।
১৯৭১ সালে স্বাধীনতার পর বাংলাদেশের আমদানি ও রপ্তানি ব্যুরোর চিফ কন্ট্রোলার ছিলেন এস বি চৌধুরী। অর্থ ও বাণিজ্য মন্ত্রণালয়ের অতিরিক্ত সচিব এবং পেট্রোলিয়াম মন্ত্রণালয় ও অভ্যন্তরীণ রাজস্ব বিভাগের (আইআরডি) সচিব ছিলেন তিনি।

গভর্নরের দায়িত্ব পালনের আগে এস বি চৌধুরী ১৯৮৩ থেকে ১৯৮৭ সাল পর্যন্ত জাতীয় রাজস্ব বোর্ডের (এনবিআর) চেয়ারম্যানের দায়িত্ব পালন করেন।

তিনি ১৯৯৬ সালে তত্ত্বাবধায়ক সরকারের শিল্প, বাণিজ্য, পাট ও বস্ত্র মন্ত্রণালয়ের উপদেষ্টার দায়িত্ব পালন করেন।

## রচনাবলী

## পুরস্কার ও সম্মাননা

## মৃত্যু
তিনি ২০২০ সালের ১১ নভেম্বর বার্ধক্যজনিত রোগে আক্রান্ত হয়ে ঢাকার ইউনাইটেড হাসপাতালে মৃত্যুবরণ করেন।

## আরও দেখুন
* বাংলাদেশ ব্যাংক
* বাংলাদেশ ব্যাংকের গভর্নরদের তালিকা

## তথ্যসূত্র

## বহিঃসংযোগ
* বাংলাদেশ ব্যাংকের গভর্ণরদের তালিকা।

বিষয়শ্রেণী:১৯৩১-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:বাংলাদেশ ব্যাংকের গভর্নর
বিষয়শ্রেণী:হবিগঞ্জ জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড কেনেডি স্কুলের প্রাক্তন শিক্ষার্থী
বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
বিষয়শ্রেণী:২১শ শতাব্দীর বাঙালি
দাবাং (চলচ্চিত্র)

***দাবাং*** ( *নির্ভীক*) ২০১০ সালে মুক্তিপ্রাপ্ত ভারতীয় হিন্দি অ্যাকশনধর্মী-মশলাদার চলচ্চিত্র। ছবিটি পরিচালনা করেছেন অভিনব কাশ্যপ এবং প্রযোজনা করেছেন আরবাজ খান। চলচ্চিত্রটিতে প্রধান চরিত্রে অভিনয় করেছেন আরবাজ খানের বড় ভাই সালমান খান। এছাড়াও সহ-শিল্পী হিসেবে রয়েছেন সোনাক্ষী সিংহ, আরবাজ খান, ওম পুরী, ডিম্পল কাপাডিয়া, বিনোদ খান্না, অনুপম খের, মহেশ মাঞ্জরেকর এবং মাহি গিল। খল-নায়ক চরিত্রে সোনু সুদ রয়েছেন। চলচ্চিত্রটিতে সোনাক্ষী সিংহ অভিনেত্রী, আরবাজ খান প্রযোজক এবং অভিনব কশ্যপ পরিচালক হিসেবে আত্মপ্রকাশ করেন। মালাইকা অরোরা খান বিশেষ আইটেম গান মুন্নি বদনাম হুয়িতে পারফর্ম করে ব্যাপকভাবে সাড়া ফেলে দেন। চলচ্চিত্রটির গল্পবিন্যাস ভারতের উত্তর প্রদেশ রাজ্য থেকে নেওয়া হয় এবং চুলবুল পান্ডে নামের একজন পুলিশকে কেন্দ্র করে কাহিনী গড়ে উঠেছে। ৪২০ মিলিয়ন বাজেটের চলচ্চিত্রটি ২.১৫ বিলিয়ন রুপি আয় করতে সামর্থ্য হয়।

## শ্রেষ্ঠাংশে
* সালমান খান -  চুলবুল "রবিন হুড" পান্ডে
* সোনাক্ষী সিংহ - রাজ্জো পান্ডে
* আরবাজ খান - মাখনচাঁদ প্রজাপতি "মাখখি" পান্ডে
* বিনোদ খান্না - প্রজাপতি পান্ডে, চুলবুলের সম-পিতা
* ডিম্পল কাপাডিয়া - নাইনি দেবী, চুলবুলের মাতা
* সোনু সুদ - ছেদী সিং
* মহেশ মাঞ্জরেকর - হারিয়া, রাজ্জোর পিতা
* ওম পুরী - কস্তুরীলাল বিশ্বকর্মা, ছেদী সিংহের হবু শ্বশুর
* অনুপম খের - দয়াল বাবু
* মাহি গিল - নির্মলা
* টিনু আনন্দ - মাস্টারজি, নির্মলার পিতা
* মালাইকা অরোরা খান - মুন্নি বদনাম গানের আইটেম গানে
* মুরলি শর্মা - এসিপি মালিক
* অমিতোশ নাগপাল - রাজোর ভাই

## সঙ্গীত

*দাবাং* চলচ্চিত্রের সঙ্গীত পরিচালনা করেছেন পরিচালক যুগল সাজিদ-ওয়াজিদ এবং ললিত পণ্ডিত। গীত রচনা করেছেন ফয়েজ আনোয়ার, ললিত পণ্ডিত ও জলীস শেরওয়ানি। ললিত পণ্ডিত *[[মুন্নি বদনাম হুয়ি]]* গানটি গীত রচনা করেছেন। গানে কণ্ঠ দিয়েছেন রাহাত ফতেহ আলী খান, সোনু নিগম, শ্রেয়া ঘোষাল, মমতা শর্মা, ঐশ্বর্য নিগম, মাস্টার সলীম, সুখিন্দর সিং, ওয়াজিদ আলী। গানের অ্যালবাম ৬ আগস্ট, ২০১০ দিল্লীতে মুক্তি পায়।

### গানের তালিকা

## আরোও দেখুন
* দাবাং ২

## তথ্যসূত্র

## বহিঃসংযোগ

* 
* 
* 
* 
* 
* 
* অফিসিয়াল দাবাং২ অ্যাপ

বিষয়শ্রেণী:২০১০-এর চলচ্চিত্র
বিষয়শ্রেণী:২০১০-এর মারপিটধর্মী চলচ্চিত্র
বিষয়শ্রেণী:২০১০-এর পরিচালনায় অভিষেক চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় মারপিটধর্মী চলচ্চিত্র
বিষয়শ্রেণী:অভিনব কশ্যপ পরিচালিত চলচ্চিত্র
বিষয়শ্রেণী:পরিচালনায় অভিষেক চলচ্চিত্র
বিষয়শ্রেণী:সাজিদ-ওয়াজিদ সুরারোপিত চলচ্চিত্র
বিষয়শ্রেণী:মাসালা চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:উত্তরপ্রদেশের পটভূমিতে চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে ফিল্মফেয়ার পুরস্কার বিজয়ী
বিষয়শ্রেণী:শ্রেষ্ঠ চলচ্চিত্র বিভাগে আইফা পুরস্কার বিজয়ী
বিষয়শ্রেণী:শ্রেষ্ঠ চলচ্চিত্র বিভাগে জি সিনে পুরস্কার বিজয়ী
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:দুবাইয়ে ধারণকৃত চলচ্চিত্র
বিষয়শ্রেণী:মহারাষ্ট্রে ধারণকৃত চলচ্চিত্র
বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
বিষয়শ্রেণী:প্রতিশোধ বিষয়ক ভারতীয় চলচ্চিত্র
বিষয়শ্রেণী:ওয়াই, মহারাষ্ট্রে ধারণকৃত চলচ্চিত্র
হরতন ইশকাপন

**হরতন ইশকাপন** বাংলাদেশী লেখক হুমায়ূন আহমেদ রচিত একটি উপন্যাস। এটি মিসির আলি চরিত্রকে নিয়ে হুমায়ূন আহমেদের লেখা উপন্যাসগুলোর মধ্যে অন্যতম। বইটি প্রকাশ পায় (২য় মুদ্রণ) ২০১১ সালের ফেব্রুয়ারি মাসে।

## পটভূমি
মিসির আলির বয়স বেড়েই চলছে, শরীর আগের মতো নেই,অল্পতেই ক্লান্ত হয়ে পড়েন। তিনি ভাড়া থাকেন আজমল সাহেব নামের একজন লোকের বাসায়। মিসির আলির শরীর খারাপ বলে আজমল সাহেব নিজেই একটা কাজের মেয়ে খুঁজে আনেন মিসির আলিকে দেখা-শুনার জন্য।একদিন রাতে কেউ একজন ঢুকে সেই কাজের মেয়েকে চিমটি কাটে এবং সে অসুস্থ হয়ে পড়ে।

আজমল সাহেবের ভাগ্নি রেবু মানসিকভাবে অসুস্থ। প্রায় দেখা যায় মিসির আলির কাছে আসে গল্প করেন। একদিন মনসুর নামের এক যুবক মিসির আলীর কাছে এসে নানা রকম ভেলকি বা ম্যাজিক দেখিয়ে যায়। তারপর থেকেই মনসুর নানাভাবে রেবুর প্রতি মিসির আলীর মনকে বিষিয়ে তোলার চেষ্টা করে।

কাজের মেয়েটা প্রায় মিসির আলিকে সাবধান করেন রেবুর বিষয়ে। এভাবেই রহস্যে যেতে থাকে গল্পের কাহিনী।

## আরও দেখুন
* হুমায়ূন আহমেদ
* হুমায়ূন আহমেদের সৃষ্টিকর্ম

## তথ্যসূত্র

## বহিঃসংযোগ
* বই বাজার হরতন ইশকাপন
* রকমারি ডট কম হরতন ইশকাপন

বিষয়শ্রেণী:হুমায়ূন আহমেদের উপন্যাস
বিষয়শ্রেণী:২০১১-এর বই
বিষয়শ্রেণী:মিসির আলি সংক্রান্ত উপন্যাস
লুৎফর রহমান সরকার

**লুৎফর রহমান সরকার‌** ছিলেন বাংলাদেশের কেন্দ্রীয় ব্যাংক *[[বাংলাদেশ ব্যাংক|বাংলাদেশ ব্যাংকের]]* ষষ্ঠ গভর্নর। তিনি ছিলেন বাংলাদেশের একজন বিশিষ্ট ব্যাংকার এবং ছড়াকার। বিশ্ববিদ্যালয় কর্মসংস্থান প্রকল্প বিকল্পের প্রতিষ্ঠাতা তিনি। বিশ্বসাহিত্য কেন্দ্রের ট্রাস্টি বোর্ডের একজন সদস্য ছিলেন। বাংলাদেশ ইনস্টিটিউট অব ব্যাংক ম্যানেজমেন্ট (বিআইএম) এর অন্যতম প্রতিষ্ঠাতা উদ্যোক্তা। ব্যাংকার্স ক্লাব (পরবর্তীতে এসোসিয়েশন অব ব্যাংকার্স) এর প্রতিষ্ঠাতা উদ্যোক্তা ও প্রথম সভাপতি।

## প্রারম্ভিক জীবন
লুৎফর রহমান সরকার ১৯৩৪ সালের ১ ফেব্রুয়ারি বগুড়ার শাজাহানপুর উপজেলার আমরুল ইউনিয়নের ফুলকোট গ্রামে জন্মগ্রহণ করেন।
## কর্ম জীবন
১৯৫৬ সালে রেডিও পাকিস্তানের ব্রডকাস্টিং হাউজে মনিটরিং বিভাগে অ্যানালিস্ট হিসেবে যোগ দিয়ে কর্মজীবন শুরু করলেও পরের বছরেই লুৎফর রহমান সরকার যোগ দেন ব্যাংকে। ১৯৫৭ সালে করাচির তৎকালীন হাবিব ব্যাংকে অফিসার হিসেবে যোগ দিয়ে ব্যাংকে তার কর্মজীবন শুরু।

লুৎফর রহমান সরকার বাংলাদেশের কেন্দ্রীয় ব্যাংক 'বাংলাদেশ ব্যাংক'-এর ষষ্ঠ গভর্নর; মোঃ খোরশেদ আলম দায়িত্ব ত্যাগের পর তিনি ১৯৯৬ সালের ২১ নভেম্বর গভর্নর হিসাবে দায়িত্ব লাভ করেন এবং ১৯৯৮ সালের ২১ নভেম্বর পর্যন্ত এই পদে অধিষ্টিত থাকেন।  ১৯৫৭ সালে হাবিব ব্যাংকের কর্মকর্তা হিসেবে তার ব্যাংকিং ক্যারিয়ার শুরু হয়। বাংলাদেশ ব্যাংকের গভর্নর হওয়ার পুর্বে তিনি হাবিব ব্যাংক, রূপালী ব্যাংক, সোনালী ব্যাংক, ইসলামী ব্যাংক বাংলাদেশ লিমিটেড এবং প্রাইম ব্যাংক লিমিটেড এর প্রধান নির্বাহীসহ বিভিন্ন গুরুত্বপূর্ণ দায়িত্ব পালন করেন।

সোনালি ব্যাংকে দায়িত্ব পালন করে ‘বিকল্প’ প্রকল্প চালু করেন তিনি। এই প্রকল্পের কারণে লুৎফর রহমান সরকার ৮১ দিন কারাভোগ করতে হয়। লুৎফর রহমান ঢাকা বিশ্ববিদ্যালয়ের ফাইন্যান্স অ্যান্ড ব্যাংকিং বিভাগে দীর্ঘদিন খণ্ডকালীন শিক্ষকতা করেন।

## সাহিত্য-কর্ম
বই প্রকাশ

রম্যরচনা গ্রন্থ : দৈনন্দিন (১৯৬৭), সূর্যের সাত রং (১৯৭৬), জীবন যখন যেমন (১৯৮০), কতিপয় জনপ্রিয় কার্যকলাপ (১৯৮৮)।

ছড়ার বই : টিয়ে পাখির বিয়ে, নতুন বউ, খুকুমণির শ্বশুরবাড়ি।

সংকলন : হাদিসের বাণী (২০০২), বরণীয়জনের স্মরণীয় বাণী (২০০২)।

## আরও দেখুন
* বাংলাদেশ ব্যাংক
* বাংলাদেশ ব্যাংকের গভর্ণরদের তালিকা

## তথ্যসূত্র

## বহিঃসংযোগ
* বাংলাদেশ ব্যাংকের গভর্নরদের তালিকা।

বিষয়শ্রেণী:অর্থনীতিবিদ
বিষয়শ্রেণী:বাংলাদেশ ব্যাংকের গভর্নর
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:বাংলাদেশী ব্যাংকার
বিষয়শ্রেণী:২০১৩-এ মৃত্যু
বিষয়শ্রেণী:১৯৩০-এর দশকে জন্ম
বিষয়শ্রেণী:বাংলাদেশী অর্থনীতিবিদ
রাজা নারায়ণ দেব

**রাজা নারায়ণ দেব** হলেন একজন ভারতীয় সঙ্গীত সুরকার যিনি মূলত বলিউড ও বাংলা ফিল্ম ইন্ডাস্ট্রিতে তার কাজের জন্য পরিচিত​।

## ডিস্কোগ্রাফি

### সঙ্গীত পরিচালক হিসেবে

* *[[খেলা]]* (২০০৮)
* *[[সব চরিত্র কাল্পনিক]]* ২০০৯)
* *ক্লার্ক* (২০১০)
* *[[নৌকাডুবি]]* (২০১১)
* *[[নৌকাডুবি|কশ্মকশ]] (২০১১)
* *ভূতের ভবিষ্যৎ* ২০১২)
* *বালুকাবেলা.com* (২০১২)
* *কিডনাপার* (২০১৩)
* *সি/ও স্যার* (২০১৩)
* *বাংলা নাচে ভাংড়া* (২০১৩)
* *মুক্তি* (২০১৩)
* *আশ্চর্য্য প্রদীপ* (২০১৩)
* *যদি Love দিলে না প্রাণে* (আসন্ন)


=== আবহ সঙ্গীত সুরকার হিসেবে ===
* *লাইফ এক্সপ্রেস* (২০১০)
* *033* (২০১০)
* *আমার আমি* (২০১৪)
* *বাওয়াল (২০১৫ চলচ্চিত্র)* (২০১৫)
*পোড়ামন ২ (২০১৮)
*দহন (২০১৮)

=== নেপথ্য গায়ক হিসেবে ===
* *আবহমান'' (২০১০)

## তথ্যসূত্র

## বহিঃসংযোগ
* 

বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:ভারতীয় নেপথ্য গায়ক
বিষয়শ্রেণী:কলকাতার সঙ্গীতজ্ঞ
কেন্দ্রীয় ব্যাংক

**কেন্দ্রীয় ব্যাংক** (ইংরেজি: 'Central Bank', কখনো কখনো **রিজার্ভ ব্যাংক** (Reserve Bank), বা **আর্থিক কর্তৃপক্ষ** (Monetary Authority) নামেও পরিচিত) হচ্ছে এমন একটি প্রতিষ্ঠান যারা কোন একটি দেশের মুদ্রা, অর্থ সরবরাহ এবং সুদের হার নিয়ন্ত্রণ করে থাকে। কেন্দ্রীয় ব্যাংক একটি দেশের সর্বোচ্চ আর্থিক প্রতিষ্ঠান। দেশের সার্বিক ব্যাংক ব্যবস্থাকে নিয়ন্ত্রণ করে বলেই এর নাম কেন্দ্রীয় ব্যাংক।কেন্দ্রীয়  ব্যাংক সাধারণত তাদের নিজ নিজ দেশের বাণিজ্যিক ব্যাংকিং পদ্ধতির তত্ত্বাবধায়ক। বাণিজ্যিক ব্যাংকের বিপরীত কর্মপদ্ধতি হিসাবে কেন্দ্রীয় ব্যাংক আর্থিক সক্ষমতা বৃদ্ধির একটি একচেটীয়া প্রকৃতির প্রক্রিয়া অবলম্বন করে এবং দেশের জাতীয় মুদ্রা ছাপে।কেন্দ্রীয় ব্যাংক কর্তৃক ইস্যুকৃত মুদ্রাই দেশের'বিহিত মুদ্রা'।, যা সাধারণত দেশের আইনত: কার্যকলাপ হিসাবে পরিচালিত হয়। কেন্দ্রীয় ব্যাংকের কাজ হল মুদ্রা তৈরি করা।বাংলাদেশের কেন্দ্রীয় ব্যাংকের নাম বাংলাদেশ ব্যাংক। এই ব্যাংক সরকারের  প্রতিনিধি ও আর্থিক পরামর্শদাতা হিসেবেও কাজ করে।

## ইতিহাস
সাম্প্রতিককালে কেন্দ্রীয় ব্যাংকিং ধারণা ব্যাপকভাবে পরিচিতি পায় এবং বিশ্বের বিভিন্ন দেশ এটি গ্রহণ করে। বিংশ শতাব্দীর শুরুর দিকে বিশ্বের প্রায় দুই-তৃতীয়াংশ সার্বভৌম রাষ্ট্রের কোনও কেন্দ্রীয় ব্যাংক ছিল না। বিশেষকরে দ্বিতীয় বিশ্বযুদ্ধের মধ্যবর্তী সময়কালে এবং পরবর্তীতে কেন্দ্রীয় ব্যাংক গ্রহণের প্রবনতা দেখা যায়।.

বিংশ শতাব্দীতে কেন্দ্রীয় ব্যাংক প্রতিষ্ঠার অন্যতম উদ্দেশ্যে ছিল বিদেশী বিনিয়োগ আকর্ষণ করা। কারণ ওই সময়ে ব্যাংকাররা একটি দেশের কেন্দ্রীয় ব্যাংকের স্বর্ণ মজুদের পরিমানের উপর ভিত্তি করে সে দেশকে ঋণ প্রদান করতো।

## কেন্দ্রীয় ব্যাংকের উদ্দেশ্য
একটি দেশের কেন্দ্রীয় ব্যাংক প্রতিষ্ঠা ও পরিচালনার উদ্দেশ্যের মধ্যে অন্যতম হচ্ছেঃ

* মূল্য স্থিতিশীলতা রক্ষা করা
* উচ্চ কর্মসংস্থান নিশ্চিত করা 
* অর্থনৈতিক প্রবৃদ্ধি ত্বরান্বিত করা
* জলবায়ু পরিবর্তন প্রশমনে সহায়তা করা

## কেন্দ্রীয় ব্যাংকের কার্যাবলী
একটি দেশের আর্থিক কর্তৃপক্ষ হিসেবে কেন্দ্রীয় ব্যাংক বিভিন্ন নীতি প্রণয়ন ও বাস্তবায়নসহ বিভিন্ন কার্যক্রম পরিচালনা করে থাকে।

* মুদ্রানীতি প্রণয়ন ও পরিচালনা 
* আর্থিক স্থিতিশীলতা নিশ্চিত করা 
* বৈদেশিক রিজার্ভ ব্যবস্থাপনা
* ব্যাংকিং তত্ত্বাবধান
* পেমেন্ট সিস্টেম পরিচালনা করা
* মুদ্রা এবং নোট ইস্যু ও প্রচলন করা।

## আরও দেখুন
* ব্যাংক

## তথ্যসূত্র

## বহিঃসংযোগ

বিষয়শ্রেণী:ব্যাংক
বিষয়শ্রেণী:কেন্দ্রীয় ব্যাংক
বিষয়শ্রেণী:ব্যাংকিং পরিভাষা
মাধবপুর পৌরসভা

**মাধবপুর পৌরসভা** বাংলাদেশের সিলেট বিভাগের হবিগঞ্জ জেলার একটি স্থানীয় সরকার সংস্থা। ১৯৯৭ সালে প্রতিষ্ঠিত এই পৌরসভাটি বাংলাদেশের একটি ‘‘ক’’ শ্রেনীভূক্ত পৌরসভা।

## অবস্থান ও আয়তন
মাধবপুর পৌরসভাটি সিলেট বিভাগের হবিগঞ্জ জেলার মাধবপুর উপজেলা সদরে অবস্থিত।

## ইতিহাস

## ভৌগোলিক উপাত্ত

## শিল্প ও সংস্কৃতি

## প্রশাসনিক উপাত্ত

## নির্বাচিত জন-প্রতিনিধি
বিগত ২০১৫ সালের ৩০ ডিসেম্বর তারিখ অনুষ্ঠিত পৌরসভা নির্বাচনে আওয়ামী লীগ সমর্থিত প্রার্থী হিরেন্দ্র লাল সাহা মেয়র পদে নির্বাচিত হয়েছেন।

## জনসংখ্যা উপাত্ত
২০১১ সালের আদমশুমারী অনুসারে মাধবপুর পৌরসভার লোক সংখ্যা ২১,৯৩০ জন; যাদের ১১,১০৬ জন পুরুষ এবং ১০,৮২৪ জন মহিলা।

## স্বাস্থ্যসেবা

## শিক্ষা ব্যবস্থা
এখানে ১০ টি প্রাথমিক বিদ্যালয় (সরকারি প্রাথমিক বিদ্যালয় ৪ টি, রেজিস্টার্ড বেসরকারি ১ টি, কিন্ডার গার্টেন ৫ টি); ২ টি উচ্চ বিদ্যালয় (বেসরকারি বালক ১ টি, বেসরকারি বালিকা ১ টি); ৪ টি মাদ্রাসা (আলিয়া ১ টি, কওমী ৩ টি) এবং ১ টি কলেজ (বেসরকারি বিশ্ববিদ্যালয়) রয়েছে।

## নাগরিক সুযোগ-সুবিধা
এই পৌরসভার নাগরিক সুযোগ-সুবিধা বিভিন্ন ক্ষেত্রে কিছুটা অপ্রতুল; এর মধ্যে পয়োঃনিষ্কাশন ব্যবস্থা প্রধান।

## কৃষি ও অর্থনীতি

## যোগাযোগ ব্যবস্থা

## উল্লেখযোগ্য ব্যক্তি

## দর্শনীয় ও বৈশিষ্ট্যপূর্ণ স্থান এবং স্থাপনা

## বিবিধ

## আরও দেখুন
* মাধবপুর উপজেলা;
* হবিগঞ্জ জেলা;
* বাংলাদেশের পৌরসভাসমূহের তালিকা।

## তথ্যসূত্র

## বহিঃসংযোগ
* মাধবপুর পৌরসভা - জাতীয় তথ্য বাতায়ন।
* মাধবপুর পৌরসভা - স্থানীয় সরকার প্রকৌশল অধিদপ্তর।

বিষয়শ্রেণী:মাধবপুর উপজেলা
বিষয়শ্রেণী:হবিগঞ্জ জেলার পৌরসভা
অমীশ ত্রিপাঠি

ডান|200px|থাম্ব|নাগ রহস্য বইয়ের প্রচ্ছদ

**অমীশ ত্রিপাঠি** (জন্ম ১৮ অক্টোবর ১৯৭৪), যিনি **অথার অমীশ** নামে জনপ্রিয়​, হলেন একজন ভারতীয় লেখক৷ তিনি তার শিব​-ত্রয়ী কাহিনীর *[[মেলুহার মৃত্যুঞ্জয়ীগণ]]*, *[[নাগ রহস্য]]* এবং *[[বায়ুপুত্রদের শপথ]]* উপন্যাসগুলির জন্য পরিচিত।
ত্রিপাঠির লেখা শিব​-ত্রয়ী কাহিনীর উপন্যাসগুলি ভারতীয় প্রকাশনার ইতিহাসে সবচেয়ে দ্রুততম বিক্রয় হওয়া উপন্যাসমালা (বা বইয়ের সিরিজ) হিসেবে পরিণত হয়৷ শিব​-ত্রয়ী কাহিনীর বইগুলির ২৫ লক্ষেরও বেশি অণুকরণ বিক্রীত হ​য় যার পরিণামে এই সিরিজটি প্রায় ৭০ কোটি টাকা কামায়।

## আরও দেখুন
* দ্য ইম্মর্টালস অফ মেলুহা
* চেতন ভগত

## তথ্যসূত্র

বিষয়শ্রেণী:১৯৭৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় লেখক
বিষয়শ্রেণী:ভারতীয় সাহিত্যিক
বিষয়শ্রেণী:২১শ শতাব্দীর ভারতীয় ঔপন্যাসিক
বিষয়শ্রেণী:ভারতীয় পুরুষ ঔপন্যাসিক
বিষয়শ্রেণী:মুম্বইয়ের লেখক
বিষয়শ্রেণী:কর্ণাটকের ঔপন্যাসিক
বিষয়শ্রেণী:কানপুরের ব্যক্তি
বিষয়শ্রেণী:ইন্ডিয়ান ইনস্টিটিউট অফ ম্যানেজমেন্ট ক্যালকাটার প্রাক্তন শিক্ষার্থী
বিষয়শ্রেণী:সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় পুরুষ লেখক
বাংলাদেশ সরকারি কর্ম কমিশনের চেয়ারম্যানদের তালিকা

**বাংলাদেশ সরকারি কর্ম কমিশন** ( হিসাবে উল্লেখিত) বাংলাদেশের একটি স্বায়ত্তশাসিত সংস্থা যারা দেশের সরকারি চাকরিতে নিয়োগ সংক্রান্ত দায়িত্ব পালন করে। ১৯৭২ সালের ৮ এপ্রিল প্রেসিডেন্সিয়াল অর্ডার (পিও)-৩৪ আদেশবলে বঙ্গবন্ধু শেখ মুজিবুর রহমান এর হাতে বাংলাদেশ সরকারি কর্ম কমিশন প্রতিষ্ঠিত হয়।

## চেয়ারপারসনদের তালিকা
বাংলাদেশ সরকার ১৯৭২ সালের ১৫ মে ড এ কিউ এম বজলুল করিমকে‌ বাংলাদেশ পাবলিক সার্ভিস কমিশন (প্রথম)-এর এবং ২৫ মে মহিউদ্দিন আহমেদকে বাংলাদেশ পাবলিক সার্ভিস কমিশন (দ্বিতীয়)-এর প্রথম চেয়ারম্যান হিসাবে নিয়োগ দান করেন।
 

*  **১***: বাংলাদেশ সরকার ১৯৭২ সালের সংবিধান অনুসারে প্রথমাবস্থায় ২ টি 'পাবলিক সার্ভিস কমিশন' গঠন করে, যা **পাবলিক সার্ভিস কমিশন (প্রথম)** এবং **পাবলিক সার্ভিস কমিশন (দ্বিতীয়)** নামে অভিহিত হয়; কিন্তু পরবর্তীতে সংবিধান সংশোধন করত: উভয় কমিশনকে একত্রিত করে **বাংলাদেশ পাবলিক সার্ভিস কমিশন** নামে একটিমাত্র কমিশন পদ্ধতি চালু করা হয়।

## আরও দেখুন
* বাংলাদেশ সরকারি কর্ম কমিশন

## তথ্যসূত্র

## বহিঃসংযোগ
* বি. পি. এস. সি.-র ওয়েবসাইটে প্রদত্ত চেয়ারম্যানগণের তালিকা।

বিষয়শ্রেণী:বাংলাদেশ সরকারি কর্ম কমিশন
বিষয়শ্রেণী:পেশা অনুযায়ী বাংলাদেশী ব্যক্তিবর্গের তালিকা
অ্যান্ড্রু পয়েন্টার

**অ্যান্ড্রু ডেভিড পয়েন্টার** (জন্ম: ২৫ এপ্রিল, ১৯৯০) লন্ডনের হ্যামারস্মিথ এলাকায় জন্মগ্রহণকারী ও ইংরেজ বংশোদ্ভূত আইরিশ ক্রিকেটার। আয়ারল্যান্ড ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করছেন। দলে তিনি মূলতঃ ডানহাতি ব্যাটসম্যান হিসেবে অংশগ্রহণ করছেন। পাশাপাশি ডানহাতে অফ স্পিন বোলিংয়ে পারদর্শী **অ্যান্ড্রু পয়েন্টার**। কাউন্টি ক্রিকেটে মিডলসেক্সের পক্ষে খেলছেন তিনি।

## প্রারম্ভিক জীবন
মিডলসেক্স ক্রিকেট একাডেমি থেকে প্রশিক্ষণ গ্রহণ করেন। ২০০৫ সালে আঠারো বছর বয়সে মিডলসেক্সের পক্ষে প্রথম-শ্রেণীর ক্রিকেটে অংশ নেন। ফেনারে অনুষ্ঠিত ঐ খেলায় প্রতিপক্ষ ছিল কেমব্রিজ ইউসিসিই। পয়েন্টারের কাকা ডেরিক ভিনসেন্টও আয়ারল্যান্ডের পক্ষে খেলেছেন। আয়ারল্যান্ড ও ডারহামের সদস্য স্টুয়ার্ট পয়েন্টার সম্পর্কে তার ছোট ভাই।

## খেলোয়াড়ী জীবন
আয়ারল্যান্ড অনূর্ধ্ব-১৯ ক্রিকেট দলের পক্ষে অংশগ্রহণ করেছেন পয়েন্টার। যুবদের একদিনের আন্তর্জাতিকে ৬টি ওডিআইয়ে অংশ নিয়ে ১৪৮ রান তোলেন। ২৯.৬০ রান গড়ে ঐ রান সংগ্রহকালীন তার সর্বোচ্চ সংগ্রহ ছিল ৭৬। গ্রুপ পর্যায়ের ক্রিকেটে উন্নতি করায় পয়েন্টারকে আয়ারল্যান্ড এ দলের সদস্য মনোনীত করা হয়। ২০০৭ সালের গ্রীষ্মে ডেনমার্ক ও মেরিলেবোন দলের পক্ষে অংশগ্রহণ করেন।

## তথ্যসূত্র

## আরও দেখুন
* স্টুয়ার্ট পয়েন্টার
* আয়ারল্যান্ড ক্রিকেট দল
* ২০১৫ স্কটল্যান্ড ক্রিকেট দলের আয়ারল্যান্ড সফর

## বহিঃসংযোগ
* 
* 
* Middlesex Academy

বিষয়শ্রেণী:আইরিশ ক্রিকেটার
বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আয়ারল্যান্ডের একদিনের আন্তর্জাতিক ক্রিকেটার
বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:মিডলসেক্সের ক্রিকেটার
বিষয়শ্রেণী:১৯৮৭-এ জন্ম
মহিউদ্দীন আহমেদ

**মহিউদ্দিন আহমেদ** ছিলেন বাংলাদেশের একজন বিশিষ্ট শিক্ষাবিদ এবং দেশের অন্যতম প্রধান সাংবিধানিক প্রতিষ্ঠান ‘বাংলাদেশ সরকারি কর্ম কমিশন (দ্বিতীয়)’-এর জন্য নিয়োগপ্রাপ্ত প্রথম চেয়ারম্যান।

## কর্ম জীবন
মহিউদ্দীন আহমেদ ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ ‘বাংলাদেশ সরকারী কর্ম কমিশন (দ্বিতীয়)’-এর প্রথম চেয়ারম্যান। তিনি ১৯৭২ সালের ২৫ মে চেয়ারম্যান হিসাবে দায়িত্ব লাভ করেন এবং ১৯৭৭ সালের ১৪ ডিসেম্বর পর্যন্ত এই পদে অধিষ্টিত থাকেন।

## তথ্যসূত্র

## বহিঃসংযোগ
* বি. পি. এস. সি.-র ওয়েবসাইটে প্রদত্ত বাংলাদেশ সরকারি কর্ম কমিশনের চেয়ারম্যানদের তালিকা

বিষয়শ্রেণী:বাংলাদেশ সরকারি কর্ম কমিশনের চেয়ারম্যান
বিষয়শ্রেণী:বাংলাদেশী শিক্ষাবিদ
মোঃ মইদুল ইসলাম

**মোঃ মইদুল ইসলাম** বা **এম মইদুল ইসলাম** ছিলেন বাংলাদেশের একজন বিশিষ্ট শিক্ষাবিদ এবং দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারি কর্ম কমিশন'-এর জন্য নিয়োগপ্রাপ্ত দ্বিতীয় চেয়ারম্যান।

## পারিবারিক পরিচিতি

## শিক্ষা জীবন
তিনি রাজশাহী বিশ্ববিদ্যালয়ের রাষ্ট্রবিজ্ঞান বিভাগ থেকে স্নাতক ও স্নাতকোত্তর সম্পন্ন করেন।

## কর্ম জীবন
এম মইদুল ইসলাম ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ ‘বাংলাদেশ সরকারি কর্ম কমিশন’-এর দ্বিতীয় চেয়ারম্যান; ড. এ. কিউ. এম. বজলুল করিমের অবসর গ্রহণের পর ১৯৭৭ সালের ২২ ডিসেম্বর তারিখে তিনি চেয়ারম্যান হিসাবে দায়িত্ব লাভ করেন এবং ১৯৮২ সালের ২১ ডিসেম্বর পর্যন্ত এই পদে অধিষ্টিত থাকেন।

## রচনাবলী

## পুরস্কার ও সম্মননা

## আরও দেখুন
* বাংলাদেশ সরকারি কর্ম কমিশন
* বাংলাদেশ সরকারি কর্ম কমিশনের চেয়ারম্যানদের তালিকা

## তথ্যসূত্র

## বহিঃসংযোগ
* বি. পি. এস. সি. -র ওয়েবসাইটে প্রদত্ত বাংলাদেশ সরকারি কর্ম কমিশনের চেয়ারম্যানদের তালিকা।

বিষয়শ্রেণী:বাংলাদেশ সরকারি কর্ম কমিশনের চেয়ারম্যান
বিষয়শ্রেণী:বাংলাদেশী শিক্ষাবিদ
মাকড়শা হুরহুরে

**মাকড়শা হুরহুরে** (বৈজ্ঞানিক নাম: *Cleome houtteana, সমার্থক: Cleome hassleriana*) হচ্ছে Cleomaceae পরিবারের *Cleome* বা *[[হুরহুরে]]* গণের একটি সপুষ্পক উদ্ভিদের নাম। এরা দক্ষিণ আমেরিকার আর্জেন্টিনা, প্যারাগুয়ে, উরুগুয়ে এবং দক্ষিণপূর্ব ব্রাজিলের স্থানীয় প্রজাতি। এটি বর্ষজীবী গুল্মজাতীয় উদ্ভিদ। এদের  উচ্চতা ১৫০ সেমি পর্যন্ত উচ্চতার হতে পারে।

## চিত্রশালা


Image:Cleome (Spider Flower) in Gavi.jpg|*C. hassleriana*
Image:VioletQueen2.JPG|*C. hassleriana*
Image:Cleome-hassleriana-pink.jpg|Pink inflorescence
Image:Cleome-hassleriana-white.jpg|White inflorescence


## আরও দেখুন
হুরহুরে

## তথ্যসূত্র

বিষয়শ্রেণী:বর্ষজীবী উদ্ভিদ
বিষয়শ্রেণী:ব্রাজিলের উদ্ভিদ
বিষয়শ্রেণী:আর্জেন্টিনার উদ্ভিদ
বিষয়শ্রেণী:উরুগুয়ের উদ্ভিদ
বিষয়শ্রেণী:প্যারাগুয়ের উদ্ভিদ
বিষয়শ্রেণী:দক্ষিণ আমেরিকার উদ্ভিদ
বিষয়শ্রেণী:উদ্যান উদ্ভিদ
স্বজাত্যবোধ

**স্বজাত্যবোধ** বা **স্বজাত্যকেন্দ্রিকতা** () নৃবিজ্ঞানে একটি বহুল ব্যবহৃত প্রত্যয়। প্রতিটি মানুষই স্বাভাবিকভাবেই স্বজাত্যকেন্দ্রিক হয়। 
একমাত্র মানুষই সমাজে আপন বা নিজের সংস্কৃতি বহন করে থাকে। এজন্য সে অন্যান্য জীব থেকে সম্পূর্ণ আলাদা। জন্মের পর থেকে মানুষ তার নিজস্ব গোষ্ঠী থেকে কথাবার্তা,চলাফেরা,সমাজের প্রচলিত মূল্যায়ন,রীতিনীতি সম্পর্কে ধারণা লাভ করে এবং নিজস্ব সংস্কৃতি লালন-পালন করে। এভাবে গড়ে ওঠে প্রতিটি মানুষের নিজের সংস্কৃতি। মানুষের এই সংস্কৃতি নিয়ে গবেষণা করা নৃবিজ্ঞানীদের অন্যতম প্রধান কাজ। আর এই গবেষণা করতে গিয়ে তারা খুঁজে পায় মানুষের ভিতরে স্বজাত্যবোধ খুব প্রবল।

## স্বজাত্যকেন্দ্রিকতার সংজ্ঞা ও উৎপত্তি
**স্বজাত্যকেন্দ্রিকতা** বলতে সাধারণভাবে বোঝায় কোন ব্যক্তির আপন বা নিজের সংস্কৃতিকে যেমনঃ রীতিনীতি,মূল্যবোধ,আইন,প্রথা,বিধি-নিষেধ ইত্যাদি অন্য যেকোন সমাজ ব্যবস্থা থেকে উৎকৃষ্ট মনে করা বা ধরে নেওয়া। অর্থাৎ তার সংস্কৃতি বাদে পৃথিবীর অন্য সকল সংস্কৃতি নিকৃষ্ট। পৃথিবীর প্রায় প্রতিটি সামজিক বা সাংস্কৃতিক গোষ্টী তাদের নিজস্ব সংস্কৃতিকে অন্য যেকোন সংস্কৃতি থেকে উৎকৃষ্টতর বলে মনে করে এবং নিজস্ব সংস্কৃতির মূল্যবোধ ও ধারণাসমূহের প্রেক্ষিতেই নিজেদের সংস্কৃতির বিশিষ্টতা এবং একধরনের শ্রেষ্ঠত্ব দাবি করে। এটাকেই মানববিজ্ঞানীরা বলেছেন স্বজাত্যবোধ বা Ethnocentrism Feelings. Ethnocentrism শব্দটি গ্রীক শব্দ “Ethnos” এবং ইংরেজি শব্দ “Centra”- এই দুটি শব্দের সমন্বয়ের মাধ্যমে।

## কিছু নৃবিজ্ঞানীদের ব্যক্তিগত সংজ্ঞা
বিভিন্ন নৃবিজ্ঞানী স্বজাত্যবোধকে বিভিন্নভাবে সংজ্ঞায়িত করার চেষ্টা করেছেনঃ-
**L.M. Lewis** – “Ethnocentrism is the natural condition of mankind”.

**E.B. Tylor** – “Judging alien custom and culture to be inferior to one’s own.

## স্বজাত্যবোধ এবং তাঁর প্রকারভেদ
স্বজাত্যবোধ হচ্ছে একধরনের মানসিক অবস্থা। স্বজাত্যবোধ একরৈখিক বা দ্বিপাক্ষিকভাবেও ঘটে থাকতে পারে। যেমনঃ কোন জনগোষ্ঠী বা সংস্কৃতির মাঝে গবেষণা করতে গিয়ে গবেষক নিজে যেমনি ঐ জনগোষ্ঠীর সংস্কৃতির চেয়ে তার নিজের সংস্কৃতিকে উৎকৃষ্টতর মনে করতে পারে, তেমনি ঐ জনগোষ্টীও গবেষকের সংস্কৃতির চেয়ে তাদের নিজের সংস্কৃতিকে উৎকৃষ্ট বলে মনে করতে পারে।

## কেন মানুষ স্বজাত্যকেন্দ্রিক হয়
মানুষের স্বজাত্যকেন্দ্রিক হওয়ার কিছু কারণ আছে। কারণগুলো হলো- 
#শেখার ভিন্নতার কারণে,
#সীমাবদ্ধ জ্ঞান,
#অর্থের ভিন্নতার কারণে,
#অসচেতনার কারণে,
#অনুমানের কারণে ।

এছাড়া একজন মানুষ যখন জন্মের পর তার চারপাশের পরিবেশ,পরিবার,সমাজ ব্যবস্থা,রীতিনীতি,ধর্ম,প্রথা,আইন ইত্যাদি দেখে দেখে বড় হয় তখন সে মনের অজান্তেই নিজের সংস্কৃতিকে উৎকৃষ্ট হিসেবে মেনে নেয়।

## তথ্যসূত্র

বিষয়শ্রেণী:স্বজাত্যকেন্দ্রিকতা
বিষয়শ্রেণী:স্বজাত্যবোধ
বিষয়শ্রেণী:নৃবিজ্ঞান
বিষয়শ্রেণী:নৃগোষ্ঠীগত পরিচয়
বিষয়শ্রেণী:সংস্কৃতির সমাজবিজ্ঞান